ນັກຮຽນທີ່ອັງກິດ ຮຽນວິຊາເລກ ກັບນາຍຄູທີ່ອິນເດຍ ທາງອິນເຕີແນັດ (ເບິ່ງວີດິໂອແລະຟັງລາຍງານແບບຮຽນພາສາ ອັງກິດໄປພ້ອມ)
ຄູ​ສອນ​ປະ​ຈໍາ​ຫ້ອງ​ຂອງ​ນັກຮຽນ​ ກ່າວ​ວ່າ ລາວ​ໄດ້​ເຫັນ​ໝາກຜົນ​ທີ່​ດີ​ຂຶ້ນ ​ໃນ​ການ​ຮຽນ​ຂອງ​ເດັກນ້ອຍ ຈາ​ກການ​ຮຽນ​ເພິ່ມທາງ online ນັ້ນ.
ອິນເດຍເຄີຍເປັນຫົວເມືອງຂື້ນຂອງອານາຈັກອັງກິດ ແຕ່ມາບັດນີ້ ຊາວອິນເດຍກໍາລັງຊ່ວຍ ສອນວິຊາເລກໃຫ້ແກ່ເດັກນ້ອຍອັງກິດໂດຍຜ່ານທາງອິນເຕີແນັດ ຜົນໃນຂັ້ນຕົ້ນສະແດງໃຫ້ ເຫັນວ່າ ການສອນວິຊາຮຽນເພມທາງ online ນັ້ນ ອາດຊ່ວຍເຮັດໃຫ້ການຮຽນຂອງນັກ ຮຽນດີຂຶ້ນ ແຕ່ກໍບໍ່ແມ່ນວ່າໝົດທຸກຄົນຈະດີໃຈນໍາສິ່ງທີ່ເອີ້ນກັນວ່າ ການສົ່ງວຽກງານຂອງ ຄູສອນອອກໄປໃຫ້ຄົນຢູ່ຕ່າງປະເທດເຮັດນັ້ນ ນາຍ Steve Ember ຜູ້ສື່ຂ່າວວີໂອເອ ມີລາຍງານກ່ຽວກັບເລື້ອງນີ້ ຊຶ່ງດາຣາຈະນຳມາສະເໜີທ່ານ ໃນເວລາບ່າຍສາມໂມງເຄິ່ງ ທີ່ໂຮງຮຽນປະຖົມ ເຣນັມ (Raynham) ໃນນະຄອນຫລວງ ລອນດອນຂອງປະເທດອັງກິດ ນັກຮຽນພາກັນເຂົ້າຫ້ອງເພື່ອຈະຮຽນວິຊາເລກເພິ່ມຕື່ມ ຫຼັງຈາກເລີກໂຮງຮຽນແລ້ວ ໃນອີກຟາກນຶ່ງຂອງໂລກ ທີ່ປະເທດອິນເດຍ ໄກອອກໄປຫລາຍພັນຫລັກກິໂລແມັດ ຜ່ານ ຫ້າເຂດເວລາຕ່າງກັນ ພວກນາຍຄູສອນເລກຂອງນັກຮຽນເຫລົ່ານັ້ນ ກໍພາກັນມາຮອດ ຫ້ອງສອນຄືກັນ ນັກຮຽນແຕ່ລະຄົນມີຄູສອນທາງອິນເຕີແນັດຂອງຕົນຜູ້ນຶ່ງ ພວກນັກຮຽນກໍມີຄອມພິວເຕີ້ ຄົນລະໜ່ວຍ ເຂົາເຈົ້າເຮັດວຽກຮຽນຢູ່ໃນຈໍຄອມພີວເຕີຂອງເຂົາເຈົ້າ ແລະໃສ່ເຄື່ອງຟັງຫູ ມີໄມໂຄໂຟນຢູ່ໃກ້ປາກ ເພື່ອລົມກັບຄູສອນຂອງຕົນ ນາຍ ອາລຕັສ ແບສສັນ (Altus Basson) ຄູສອນປະຈໍາຫ້ອງຂອງນັກຮຽນເຫລົ່ານັ້ນ ກ່າວວ່າ ລາວໄດ້ເຫັນໝາກຜົນທີ່ດີຂຶ້ນໃນການຮຽນຂອງເດັກນ້ອຍ ຈາກການຮຽນເພິ້ມ ຕື່ມຜ່ານທາງອິນເຕີແນັດນີ້ ນາຍ ອາລຕັສ ແບສສັນ ເວົ້າວ່າ ນາງນ້ອຍ ຊາເມຍ ອັບດູລ ກາເດຍ (Samia Abdul-Kadir) ອາຍຸ 9 ປີ ເວົ້າວ່ານາງ ມັກຮຽນ online ຫລື ຜ່ານອິນທາງເຕີແນັດ ນາງນອຍ ຊາເມຍ ອັບດູລ ກາເດຍ ບອກວ່າ: ເພື່ອນຂອງນາງນ້ອຍຊາເມຍ, ທ້າວ ອັບດູລ ຟາດິລ ບາດໍຣີ (Abdul-Fadil Badori) ກໍເວົ້າ ເປັນສຽງດຽວກັນ ທ້າວ ອັບດູລ ຟາດິລ ບາດໍຣີ ເວົ້າວ່າ ທອມ ຮູບເປີ (Tom Hooper) ແມ່ນຜູ້ລິເລີ້ມບໍລິສັດສອນວິຊາເພມຕື່ມທາງອິນເຕີແນັດນີ້ ບໍລິສັດຂອງລາວຊື່ວ່າ ໄບຣສະປ໊າກ ເອດຸກເຄຊນ (BrightSpark Education) ທ່ານ ທອມ ຮູບເປີ ເວົ້າວ່າ ຄ່າໃຊ້ຈ່າຍໃນການຮຽນວິຊາເພີ້ມທາງອອນລາຍນ໌ ແມ່ນໃນລະຫວ່າງ 20 ຫາ 25 ດອລລ່າ ຕໍ່ຊົ່ວໂມງ ແລະຄ່າຄູສອນຫລືຊ່ວຍກວດວິຊາອອນລາຍນ໌ຄົນນຶ່ງໆ ແມ່ນເທົ່າກັບເຄິ່ງນຶ່ງຂອງ ນາຍຄູທີ່ມາສອນໃຫ້ ແບບໜ້າຕໍ່ໜ້າ ແຕ່ມີບາງຄົນກ່າວວ່າ ການຮຽນທາງອິນເຕີແນັດແມ່ນບໍ່ພຽງພໍໃນການເຊື່ອມຕໍ່ລະຫວ່າງການ ສອນ ໃສ່ກັບການຮຽນ ທ່ານເຄວິນ ຄອັຕນີ (Kevin Courtney) ຮອງເລຂານຸການໃຫຍ່ ຂອງສະຫະພັນນາຍຄູຂອງອັງກິດ ໃຫ້ຄຳເຫັນວ່າ: ທ່ານເຄວິນ ຄອັຕນີ ກ່າວວ່າ ບໍລິສັດ BrightSpark Education ກ່າວວ່າ ການຮຽນຜ່ານທາງອິນເຕີແນັດແມ່ນການ ສອນເພີ້ມເພື່ອເສີມໃສ່ການສອນແບບປົກກະຕິໃນຫ້ອງຮຽນ ແລະວ່າ ການບໍລິການແບບ ນີ້ຂອງຕົນ ບໍ່ມີຜົນກະທົບທີ່ເປັນໄພຂົ່ມຂູ່ຕໍ່ວຽກງານຂອງນາຍຄູ ຢູ່ໃນອັງກິດແຕ່ຢ່າງໃດ ພວກພໍ່ແມ່ນັກຮຽນບາງຄົນເວົ້າວ່າ ພວກເຂົາເຈົ້າມີຄວາມພໍໃຈນໍາຜົນຂອງການຮຽນການ ສອນເລກແບບນີ້ ແລະເດັກນ້ອຍເດ້ ພວກເຂົາຄິດແນວໃດ? ເດັກນ້ອຍພາກັນເວົ້າວ່າ ແຕ່ບາງ ຄົນກໍເວົ້າວ່າ ສະຫລູບແລ້ວ ກໍແມ່ນວ່າ ວິຊາເລກ methematics ຫຼືທີ່ພວກຊາວອັງກິດເອີ້ນສັ້ນໆວ່າ maths ນັ້ນ ຍັງບໍ່ແມ່ນວິຊາທີ່ນັກຮຽນທຸກຄົນມັກເທື່ອ ເຖິງແມ່ນວ່າພວກເຂົາຈະໄດ້ຮຽນຜ່ານເທັກໂນໂລຈີໃໝ່ຫຼ້າສຸດ ກໍຕາມ ແລະນັ້ນກໍແມ່ນລາຍງານການສຶກສາຂອງ ພະແນກພາສາອັງກິດພິເສດ ຫຼື  ແລະທ່ານສາມາດເບິ່ງວີດີໂອການສອນເລກອອນລາຍນ໌ ຫລືທາງ ອິນເຕີແນັດ ເປັນພາສາອັງກິດໄດ້ ໂດຍຄລິກຢູ່ບ່ອນວີດິໂອຂ້າງເທິງ